b'\n_START_ARTICLE_\nNarodni park Wicklow Mountains\n_START_SECTION_\nDejavnosti in okolje\n_START_PARAGRAPH_\nRekreacijske dejavnosti, ki so na voljo v parku, so hoja in pohodni\xc5\xa1tvo, plezanje, veslanje, potapljanje, omejeno kopanje in ribolov  ter \xc5\xa1tevilne mo\xc5\xbenosti za oglede in fotografiranje. Turisti z avtomobili lahko uporabljajo cesto R756, ki poteka skozi Wicklow Gap . Druga slikovita vozna pot sledi zgodovinski voja\xc5\xa1ki cesti, ozna\xc4\x8deni z R115 iz Dublin Hillsa ju\xc5\xbeno skozi sredi\xc5\xa1\xc4\x8de pogorja do vasi Laragh._NEWLINE_Raznovrstnost \xc5\xbeivljenjskih prostorov v parku se razteza po visokem barju, med listopadnimi drevesi, iglavci, travniki, resavo, izpostavljenih skalnatih povr\xc5\xa1inah in meli\xc5\xa1\xc4\x8dih . V parku so \xc5\xa1tevilne rastlinske vrste, med njimi so: kimasta neprava hijacinta (Hyacinthoides non-scripta), zaj\xc4\x8dja deteljica (Oxalis acetosella)  in podlesna vetrnica, bekica (Luzula), praprot Dryopteris dilatata in Dryopteris carthusiana in razli\xc4\x8dne vrste mahov. Med drevesi, ki so obi\xc4\x8dajna v parku, so navadna bodika, leska in jerebika._NEWLINE_V parku je nekaj za\xc5\xa1\xc4\x8ditenih prosto\xc5\xbeive\xc4\x8dih \xc5\xbeivali: ve\xc4\x8d vrst netopirjev, redkih vider in devet ogro\xc5\xbeenih ali mednarodno pomembnih vrst ptic, tudi pepelasti lunj, sokol selec in labod pevec.\n_START_SECTION_\nZgodovina in upravljanje\n_START_PARAGRAPH_\nCharles Haughey, ministrski predsednik, je park slovesno razglasil leta 1988 v Glendaloughu . Raziskovalni center je bil financiran leta 1990, park pa je bil uradno odprt leta 1991 . Upravlja ga Slu\xc5\xbeba za narodne parke in divje \xc5\xbeivali oziroma oddelek za umetnost, dedi\xc5\xa1\xc4\x8dino, regionalno, pode\xc5\xbeelje in irsko govore\xc4\x8da obmo\xc4\x8dja. Osebje parka je odgovorno za ohranjanje narave, spodbujanje raziskav in izobra\xc5\xbeevanje, javno varnost in skrb za dobre odnose med parkom in okoli\xc5\xa1kimi skupnostmi. Maja 2009 je bila najavljena \xc5\xa1iritev za 28,33 km\xc2\xb2. Leta 2016 je dr\xc5\xbeava kupila dodatnih 19,82 km\xc2\xb2  od zasebnika. Zemlji\xc5\xa1\xc4\x8de sega od Kippure do doline Glenasmole in dolinske pregrade Bohernabreen in je del Narodnega parka Wicklow.'